钦定古今图书集成/明伦汇编/交谊典/第022卷 > 册府元龟 > 《浣俗约》明·李日华
## 钦定古今图书集成/明伦汇编/交谊典/第022卷 > 册府元龟 > 《浣俗约》明·李日华

戏作《主人俗状》，揭之斋壁，以告宾友曰“浣俗。”主人甚
喜客，客亦喜与之游。颇洁一室，杂置图史。又于庭际
稍艺蕙兰，列松石，为客谈笑之侑。期于薰德领益，以
浣俗情。顾颛鄙之性，有百浣不能去者，每一触发，则
悒悒不自制，或恐终以迕客，不敢不暴其俗状，以希
高明之宥。维海纳污，维山藏疾，庶几终事君子。
架有书帙，不喜人翻阅。

几有文玩，就视无不可，或拈弄颠倒，则意甚不怿。
间出法书名画相赏阅，评骘臧否无不可。诘所从来，
与其直之几何，则意甚不怿。

《客娱意》：主人之艺，征诗、征缯、征书，无不可。若转馈当
路，与“为不识人号，与授意旨，与刻期敦逼，则雅不能
奉命。”

客所征索书绘，或绢、或纸、或便面，无不可。然绢或疏
薄，纸或粗厉，扇或薰金滥恶，与深青、“老黄”、“大红”诸俗
笺，则不能奉命。

“庭际芳草可步，奇石可抚，幽花可玩，或折茎掏瓣，甚
或乞分移植，则意甚吝惜，或忿然见词色。客或过宠
主人，肯飨主人之疏粝，即倾床头酿无所吝，醉而假
榻，无不可过，纵而至作灌夫状，则嗣后不敢复进杯

客或令从者拥侍，则不能从命。凡此皆主人不可”医
之俗也。然又有甚俗甚痼，即和扁无所效。其治者曰：
“借书借帖，客或念卜商吝。”盖尼父曲全，不深督过之
乎？则奉教何穷极矣。浣俗主人顿首白。